முப்புளோரோவசிட்டோன்

முப்புளோரோவசிட்டோன் (Trifluoroacetone) CF3C(O)CH3. என்ற மூலக்கூற்று வாய்ப்பாட்டால் விவரிக்கப்படும் கரிம புளோரின் சேர்மமாகும். இதை 1,1,1-முப்புளோரோவசிட்டோன் என்றும் அழைக்கலாம். நிறமற்ற நீர்மமாகக் காணப்படும் முப்புளோரோவசிட்டேன் குளோரோஃபார்மையொத்த நெடி கொண்டதாக உள்ளது.

தயாரிப்பு 
முப்புளோரோவசிட்டோவசிட்டிக் அமிலத்தை கார்பாக்சில் நீக்க வினைக்கு உட்படுத்தி முப்புளோரோவசிட்டோன் தயாரிக்கப்படுகிறது. 
CF3C(O)CH2CO2H → CF3C(O)CH3 + CO2
அசிடேட்டு மற்றும் முப்புளோரோவசிட்டேட்டு எசுத்தர்களை ஒடுக்க வினைக்கு உட்படுத்துவதன்  மூலம் அசிட்டோவசிட்டிக் அமிலம் பெறப்படுகிறது.

வினைகள் 
ஓப்பெனவர் ஆக்சிசனேற்ற வினையில் முப்புளோரோவசிட்டோன் ஓர் ஆக்சிசனேற்ற முகவராக சோதிக்கப்பட்டது. இவ்வினையில் இரண்டாம் நிலை ஆல்க்கால்களின் ஐதராக்சில் குழுக்கள் முதல்நிலை ஆல்ககால்களின் ஐதராக்சில் குழுக்களின் முன்னிலையில் ஆக்சிசனேற்றம் செய்யப்படுகின்றன.

பயன்கள் 
2,6-ஈராலோபிரிடின்களைத் தொடக்க வினைபடுபொருளாக உபயோகித்து  2-முப்புளோரோமெத்தில்-7-அசா இண்டோல்கள் தயாரிக்கவும் முப்புளோரோவசிட்டோன் பயன்படுத்தப்படுகிறது. 

வழிப்பெறுதியாகப் பெறப்பட்ட கவியாப் பண்பு இமைன் சேர்மத்தை பயன்படுத்தி தூய்மையான α-முப்புளோரோமெத்தில் அலானின்களையும் தயாரிக்க இயலும். இவ்வாறே சிட்ரெக்கர் வினையைத் தொடர்ந்து நைட்ரைல் நீராற்பகுத்தல் அல்லது ஒடுக்க வினை மூலம் ஈரமீன்களையும் பெறலாம்.

மேற்கோள்கள்

புற இணைப்புகள் 
Safety sheet

கீட்டோன்கள்
டிரைபுளோரோமெத்தில் சேர்மங்கள்